CELEX: 62012FN0013
Language: fi
Date: 2012-02-03 00:00:00
Title: Asia F-13/12: Kanne 3.2.2012 — ZZ v. Euroopan komissio

12.5.2012   
            
            
               FI
            
            
               Euroopan unionin virallinen lehti
            
            
               C 138/32
            
         Kanne 3.2.2012 — ZZ v. Euroopan komissio
   (Asia F-13/12)
   2012/C 138/74
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat S. Rodrigues, C. Bernard-Glanz ja A. Blot)
   
      Vastaaja: Euroopan komissio
   
      Oikeusriidan kohde ja kuvaus
   
   Vaatimus sen komission päätöksen kumoamisesta, jolla päätettiin olla jatkamatta kantajan sopimussuhteisen toimihenkilön palvelussuhdetta koskevaa sopimusta.
   
      Vaatimukset
   
   
               —
            
            
               Kanne on otettava tutkittavaksi.
            
         
               —
            
            
               On kumottava henkilöstöhallinnon ja turvallisuustoiminnan pääosaston linjan B rekrytoinnin ja palvelussuhteen päättymisen yksikön päällikön, joka on palvelusopimukset tekevä viranomainen, päätös olla jatkamatta kantajan sopimusta.
            
         
               —
            
            
               On kumottava tarpeellisilta osin palvelusopimukset tekevän viranomaisen päätös hylätä kantajan tekemä valitus.
            
         
               —
            
            
               On palautettava kantaja tehtäviin, joita hän hoiti tietotekniikan pääosastossa, ja jatkettava hänen henkilöstösääntöjen mukaista sopimustaan.
            
         
               —
            
            
               Toissijaisesti ja siinä tapauksessa, että edellä esitettyä vaatimusta kantajan palauttamisesta tehtäviinsä ei hyväksytä, on velvoitettava vastaaja korvaamaan kantajan kärsimä vahinko, joka on arvioitu väliaikaisesti, kohtuulliseksi katsottavalla summalla, joka on sen palkan, jota kantaja olisi saanut väliaikaisena toimihenkilönä komissiossa, jos hänen sopimustaan olisi jatkettu, ja hänen tällä hetkellä saamansa työttömyyskorvauksen välinen erotus kahden vuoden ajalta (sopimuksen jatkamisen kesto yhteisöjen muuhun henkilöstöön sovellettavien palvelussuhteen ehtojen 8 artiklan mukaan) laillisine viivästyskorkoineen asianomaiselta ajanjaksolta.
            
         
               —
            
            
               On joka tapauksessa velvoitettava vastaaja suorittamaan väliaikaisesti vahvistettava ja kohtuulliseksi katsottava 5 000 euron suuruinen korvaus henkisestä kärsimyksestä; määrään lisätään laillinen viivästyskorko tulevasta tuomion antamispäivästä lukien.
            
         
               —
            
            
               Euroopan komissio on velvoitettava korvaamaan oikeudenkäyntikulut.